Beesland-slaghuis wéér oop vir sake | News24
Beesland-slaghuis wéér oop vir sake
Beesland-slag-huis in Jeffreysbaai is weer oop vir sake na ’n brand dit vroeër vanjaar in puin gelê het. Eienaar Pieter Geyer (links) en Pieter Pieterse is hard aan die werk in die nuwe verwerkingskamer wat met ’n industriële lugverkoelingsisteem spog. Foto:VERSKAF
BEESLAND-slaghuis in Jeffreysbaai is weer oop vir sake na ’n brand dit in puin gelê het.
Dié keer in Da Gamaweg oorkant Jolly Dolphin. Die toonaangewende slaghuis bied nou ’n groter verskeidenheid produkte en spog met ’n industriële verkoelingsisteem in hul verwerkingskamer.
Pieter Geyer, sy vrou, Tertia, ’n oud-Jeffreysbaaier, en dogter, Marlou, het die slag-huis in 2012 oorgeneem. Na groot brandskade vroeër vanjaar, het hul die besigheid vanaf die hoek van Goedehoopstaat en Jeffrey-straat na Da Gamaweg geskuif.
“Ons bedank almal wat ons deur dié moei-like tyd ondersteun het,” sê Pieter. “Elke bemoedigende woord en gebed het ons deur die tyd gedra. Sonder julle sou ons nie uit die as kon opstaan nie. Ons beplan om nog vir baie jare hier te wees.”
Behalwe vir ’n groter verskeidenheid vleisprodukte waarvan klante hul eie snit kan kies, kan mense uitsien na verbeterde diens. “Ons het die afgelope jaar uit ons foute geleer, en beloof om net hierop te verbeter en voort te bou op goeie en kwaliteitdiens,” sê Pieter.
Netheid geniet spesiale aandag en hulle spog nou met ’n professionele vleisverwerkingsaanleg.
“Ons werk in ’n lugverkoelde kamer om te verseker dat die koue ketting nie verbreek word nie - daar is geen bakterieë of besoedeling van vleis nie. Dit verbeter die kwaliteit van die produkte.
“Wanneer mense dink aan vleis, moet Beesland op die vooorgrond wees.”
Veiligheid in die parkeerarea is opgeskerp. Daar is volop parkering voor die gebou (veral tussen 07:00 en 10:00 en 16:00 en 19:00), asook langs die Savoy Hotel. Daar word beoog om ’n tweede parkeerarea aan te bring.
Benewens die slaghuis, verkoop hulle roosterkoek en gaar vleisprodukte. Daar word beoog om die afdeling van die besigheid in die nabye toekoms uit te brei.
Die amptelike heropening van Beesland vind op 1 Desember plaas. Almal is welkom om dit by te woon. Pryse kan gewen word. “Ons nooi al ons lojale klante, asook die wat voorheen ontevrede met ons diens was, om die dag by te woon.
Pieter sê hul doelstelling is eenvoudig - eerlikheid, vriendelike diens, tevrede klante, netheid en kwaliteitvleis teen billike pryse. Hier word klante vriende.
“Ek, my vrou en dogter het `n ongelooflike passie vir dit wat ons doen en wil ons Christenskap in die besigheid uitleef,” sê hy.
Bishopscourt 08:49 AM
Goodwood 08:48 AM